**Devendra Fadnavis** (s. 22. heinäkuuta 1970) on intialainen poliitikko, joka on toimi Maharashtran osavaltion pääministerinä vuosina 2014–2019. Hänet valittiin vuonna 2019 toiselle kaudelle, jonka jälkeen hän oli osavaltion ensimmäinen toiselle kaudelle valittu pääministeri, joka ei edusta kongressipuoluetta. Toinen kausi kesti kolme päivää. 30. kesäkuuta 2022 hän vannoi Maharashtran varapääministerin valan vuoden 2022 Maharashtran poliittisen kriisin jälkeen.

Fadnavis syntyi Nagpurissa bramiiniperheeseen, jolla oli hänen isänsä kautta yhteyksiä hindunationalistiseen Rashtriya Swayamsevak Sangh -järjestöön. Hän aloitti poliittisen uransa 1990-luvulla kotikaupunkinsa Nagpurin kunnallispolitiikassa. Hänet valittiin Nagpurin kaupunginvaltuustoon kahdesti vuosina 1992 ja 1997. Vuodesta 1997 alkaen hän toimi kaupungin pormestarina, ollen Intian toiseksi nuorin pormestari valituksi tullessaan.

Vuonna 2014 hän aloitti ensimmäisen virkakautensa Maharashtran pääministerinä. Virkakautensa aikana hän antoi maratheille kiintiöpaikkoja ammattiryhmiin ja koulutuksiin, jotta sai tyynnytettyä näiden protesteja. Hän oli, vuonna 1975 pääministerikautensa päättäneen, Vasantrao Naikin jälkeen ensimmäinen Maharashtran pääministeri, joka onnistui pysymään virassaan viisi vuotta kestävän kauden loppuun asti. Fadnavis onnistui myös vaikuttamaan oppositiopuolueiden johtajiin houkutellen näitä siirtymään Intian kansanpuolueen riveihin.

Hänen valintansa 23. marraskuuta 2019 toiselle kaudelle Maharashtran pääministeriksi nähtiin yllättävänä, koska Shiv Senan, kongressipuolueen ja Nationalist Congress Partyn (NCP) uskottiin liittoutuvan keskenään osavaltiohallituksen muodostamiseksi. Osavaltio oli ollut Intian keskushallinnon hallinnassa 12. marraskuuta alkaen, koska hallitusta ei ollut syntynyt. Shiv Sena oli eronnut Modin toisesta hallituksesta vaadittuaan itselleen Maharashtran pääministerin virkaa. Fadnavis pääsi jatkokaudelle, kun NCP:n Ajit Pawar teki sopimuksen Fadnaviksen kanssa, jonka seurauksena Pawar pääsi varapääministeriksi. Fadnaviksen ja Pawarin hallitus kaatui kolmen päivän kuluttua, kun Pawar ilmoitti eroavansa tehtävästään varapääministerinä. Tämän jälkeen Fadnaviksen toisella osavaltiohallituksella ei ollut enää enemmistöä parlamentissa.

Lähteet
-------

1. 1 2 3  Devendra Fadnavis, BJP's 'Mr Clean', Returns for His Second Innings as Maharashtra CM *News18*.  23.11.2019. Viitattu 25.11.2019.
2. 1 2  Devendra Fadnavis quits after Ajit Pawar’s resignation citing personal reasons *The Hindu*.  26.11.2019. Viitattu 26.11.2019.
3. ↑  Devendra Fadnavis is the new Maharashtra Deputy Chief Minister *Zee News*.  30.6.2022. Viitattu 12.7.2022. (englanniksi)
4. 1 2  Gadgil, Makarand: The rise of BJP’s Devendra Fadnavis *Livemint*.  23.10.2014. Viitattu 25.11.2019.
5. ↑  Gupta, Saurabh: Devendra Fadnavis - Chief Minister Who "Changed Politics" in Maharashtra *NDTV*.  16.10.2019. Viitattu 25.11.2019.
6. ↑  Dahat, Pavan: How Devendra Fadnavis Cut Down Rivals, Weakened Allies To Dominate Maharashtra Politics *Huffington Post India*.  17.10.2019. Viitattu 25.11.2019.
7. ↑  Surprise, surprise: Devendra Fadnavis sworn in as Maharashtra CM, Ajit Pawar Dy CM *India Today*.  23.11.2019. Viitattu 25.11.2019.
8. ↑  Shantanu, Shashank: Maharashtra surprise: Devendra Fadnavis takes oath as CM, Ajit Pawar his deputy; Sharad Pawar says do not endorse nephew’s decision *Financial Express*.  23.11.2019. Viitattu 25.11.2019.
9. ↑  In Overnight Coup, Fadnavis Back as Maharashtra CM, NCP's Ajit Pawar as Deputy *The Wire*.  23.11.2019. Viitattu 25.11.2019.

Aiheesta muualla
----------------

* Kuvia tai muita tiedostoja aiheesta **Devendra Fadnavis** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |